અમદાવાદ : પાટીદાર અનામત આંદોલન મારફતે હાલમાં લોકપ્રિયતા મેળવનાર હાર્દિક પટેલે આજે એવી અટકળોને ફગાવી દીધી હતી કે તે કોઈ રાજકીય મહત્વકાંક્ષા ધરાવે છે. હાર્દિક પટેલે કહ્યું હતું કે, આંદોલનમાં સામેલ કોઈપણ વ્યક્તિની ચુંટણી લડવાની કોઈ યોજના નથી. હાર્દિક પટેલે આ ખુલાસો હાલમાં જ મીડિયા અહેવાલ બાદ કર્યો છે. એક દિવસ પહેલાં જ કેટલાક પટેલ નેતાઓએ જાહેરાત કરી હતી કે તેઓ આગામી સ્થાનિક સંસ્થાઓની ચુંટણીમાં મેદાનમાં ઉતરવા માટે યોજના ધરાવે છે.